Klara Buda

Klara Buda është shkrimtare, eseiste dhe gazetare shqiptare. Ajo është ish-drejtuese e Departamentit Shqiptar të Radio France Internationale, të cilin e la në vitin 2010. Buda ka punuar edhe për UNESCO-n dhe BBC-në. Buda njihet per shkrimet e saj në prozë, poezi, trillime dhe shfaqe televizive.

 Biografia 
Klara Buda është lindur në Elbasan.  Pas studimeve universitare për letërsi moderne dhe të krahasuar në Sorbonë, Paris IV, ajo ndryshon drejtimin fillestar – atë të mjekësisë veterinare. Më pas pranohet në École Pratique des Hautes Études, në degën metoda të historisë, arkeologjisë dhe histori arti. Në vitin 1996, nën drejtimin e albanologut Christian GUT, mbrojti Diplôme d’Étude Approfondi në histori arti, duke u bërë kështu e para shqiptare e diplomuar nga ky universitet prestigjioz. Paralelisht me studimet universitare, punon në Paris, në sektorin e komunikimit të UNESCO-s, si gazetare për BBC-në  dhe në Radio France Internacionale.  Duke filluar nga viti 1999 është gazetare e specializuar në RFI dhe në vitin 2005 bëhet shefe e edicionit të lajmeve. Ne vitin 2006 emërohet shefe e redaksise shqipe të rfi të cilën e drejtoi deri në vitin 2010.

Romani i saj Kloroform është pritur shumë mirë nga kritika. Në ketë roman, Klara Buda përshkruan gjithë absurditetin e një sistemi lirivrasës. Por ishuj lirie - diku më të shtrirë e diku më të plotë - ruajnë shpirtrat nga shkatërrimi dhe i ndihmojnë individët të mbijetojnë, edhe pse nën diktaturë. Përmes një rrëfimi mjeshtëror, Klara Buda pohon kështu pamundësinë e çdo sistemi, sado i tmerrshëm qoftë ai, për ta shkatërruar tërësisht idealin e lirisë.

 Bibliografia 
 Buda, Klara (2009), Kloroform novel. Botimet "Dudaj". ISBN978-99943-0-139-3
 Buda, Klara (2017), Woman Whispering  - Novel, UET Mapo Publishing, Tirana, ISBN978-9928-213-13-6
 Buda, Klara (2017), Kuteli, Short Story - Essay, Ombra GVG Publishing, Tirana, ISBN 978-9928-06-185-0
 Buda, Klara (2016), Kosova Mon Amour - a Collection of essays on Kosova War and Totalitarian Regime in Albania. Publishing Pema, Pristine, March 2017 ISBN 978-9951-721-42-4
 Buda, Klara (2016),They like to drink Raki in my village – Novel nga Mitrush Kuteli, përkthyer nga Ship në Frengjisht Éditions Fauves, Paris, 2016. ISBN 979-10-302-0046-1
 Buda, Klara (1997), University work - Mitrush Kuteli, Literary Biography në Frengjisht.  

 Referime 

Kategoria:Lindje 1964
Kategoria:Biografi shqiptare
Kategoria:Gazetarë shqiptarë
Kategoria:Shkrimtarë shqiptarë
Kategoria:Njerëz që jetojnë